Alkoholi aiheuttaa seitsemää erilaista syöpää.
**Alkoholijuomien** sisältämä etanoli on tunnettu karsinogeeni, ja se on luokiteltu ihmisillä syöpää aiheuttavaksi. WHO:n asiantuntijoiden mukaan nämä syöpäriskit on liitetty etanoliin, eivätkä ne riipu alkoholijuomatyypistä. 3,6 % syöpätapauksista ja 3,5 % syöpäkuolemista on maailmanlaajuisesti alkoholinkäytöstä johtuvia.

WHO:n luokittelu
----------------

Puhtaan alkoholin kulutus yli 15-vuotiailta litroina henkeä kohtia.
WHO:n Kansainvälisen Syöpäjärjestön mukaan etanoli kuuluu luokkaan I: Tunnettu Karsinogeeni ja USA:n kansallisen toksikologiaohjelman mukaan luokkaan "Tiedetään karsinogeeniseksi". Etanoli on aikaisemmin liitetty moninkertaiseen riskiin sairastua suun, nielun, kurkunpään, ruokatorven tai maksan syöpiin. Vuonna 2007 julkaistun WHO:n Kansainvälinen Syöpätutkimusjärjestön tiedotteen mukaan etanoli on liitetty myös kohonneeseen rinta- ja suolistosyöpäriskiin. WHO:n asiantuntijat luokittelivat etanoli-alkoholin kymmenen pahimman maailmanlaajuisen terveysriskin joukkoon. Tupakointi moninkertaistaa alkoholin aiheuttamat syöpäriskin.

WHO:n Kansainvälisen Syöpäjärjestön mukaan 50 gramman alkoholiannos, eli noin neljä annosta alkoholia päivässä aiheuttaa 2-3 kertaisen riskin sairastua suun, nielun, kurkunpään tai ruokatorven syöpiin, ja noin puolitoistakertaisen riskin sairastua suoliston- tai rinta-syöpiin.

Maailmalla
----------

Alkoholi vaikuttaa useiden syöpien vaaraan. 3,6 % syöpätapauksista ja 3,5 % syöpäkuolemista on maailmanlaajuisesti alkoholinkäytöstä johtuvia. Oxford Textbook of Medicinen arvion mukaan Yhdistyneessä kuningaskunnassa 6 % syöpäkuolemista on alkoholin aiheuttamia. Elimistössä syntyvän etanolin hajoamistuotteen asetaldehydin tiedetään aiheuttavan syöpiä.

Suuri riski
-----------

Tupakoinnin lisäksi alkoholinkäyttö on suu- ja ruokatorvisyöpien tärkein aiheuttaja. International Agency for Cancer Researchin mukaan alkoholin suurkulutus nostaa kyseisten tautien vaaran 5–10-kertaiseksi. Myös vähäinen juominen voi nostaa suusyöpävaaraa. Yksikin päivittäinen ravintola-annosta riittää nostamaan rintasyövän riskiä. Jos alkoholijuomia nauttiva henkilö myös tupakoi, on hänellä 15-kertainen vaara sairastua suusyöpään. Runsaasti juovilla, mutta tupakoimattomilla henkilöillä suusyöpäriski on kolminkertainen. Kurkunpään syövän keskeisimmät riskitekijät ovat tupakointi ja alkoholin runsas kulutus.

Maksakirroosi ja syöpä
----------------------

Alkoholin pitkäaikainen suurkulutus johtaa maksakirroosiin 10–20 %:lla suurkuluttajista tavallisesti vähintään kymmenen vuoden juomisen jälkeen. Maksakirroosi on maksasyövän tärkein riskitekijä. Noin 90 %:lla maksasyöpään sairastuneista on kirroosi. Kirrootikoista 10–20 %:lle kehittyy hepatosellulaarinen karsinooma.

Rintasyöpä
----------

Alkoholi on rintasyövän riskitekijä. Liiallisesti käytettynä se nostaa myös miehen rintasyöpävaaraa. Paksusuolen syövän tai sen esiasteen vaara on 2,5-kertainen niillä, jotka juovat viikossa yli kahdeksan annosta olutta tai väkeviä. Viini kuitenkin näyttää suojaavan paksusuolen syövältä. Alkoholi aiheuttaa kroonista haimatulehdusta, josta kärsivän elinaikainen vaara sairastua haimasyöpään on 4 %. Kova humalajuominen lisää tupakoitsijan vaaraa saada keuhkosyöpä.

Teratogeeni
-----------

Yhdysvaltalaisen tutkimuksen mukaan naisten raskaudenaikainen alkoholinkäyttö nostaa lasten leukemian riskiä.

Riski munuaisille
-----------------

Juomattomiin verrattuna kohtuukäyttäjien vaara sairastua munuaissyöpään on alentunut 30 %. Alkoholin käyttö alentaa myös non-Hodgkinin lymfooman riskiä. Runsaasti alkoholia kuluttavilla munuaissyövän ilmaantuvuus on kuitenkin tavallista korkeampi.

Lähteet
-------

1. ↑  American Cancer Society: Known and Probable Human Carcinogens (html) *cancer.org*.  Arkistoitu 17.11.2014. Viitattu 1.12.2010. (englanniksi)
2. 1 2 3 4 5 6  International Agency for Research on Cancer: BREAST AND COLORECTAL CANCERS ARE ASSOCIATED WITH ALCOHOL CONSUMPTION, SAYS IARC (html) (lehdistötiedote) *PRESS RELEASE N° 175*.  28 March 2007. Maailman terveysjärjestö WHO. Viitattu 1.12.2010. (englanniksi)
3. ↑  The burden of cancer attributable to alcohol drinking.
4. 1 2 3  CancerResearchUK: Alcohol and cancer: the evidence
5. ↑  Alkoholin asetaldehydi aiheuttaa syöpää
6. ↑  Ilmansyöpää.fi: Alkoholi
7. ↑  Patient's guide > Smoking tobacco risks (Arkistoitu – Internet Archive)
8. ↑  Alcohol and Cancer
9. ↑  Kurkunpään syöpä
10. ↑  Alcohol-Induced Liver Disease
11. ↑  Cirrhosis and Liver Disease
12. ↑  Rintasyöpä haaste vielä 2000-luvulla - ravinnon merkitys edelleen epäselvä[vanhentunut linkki]
13. ↑  MayoClinic.com: Male breast cancer: Risk factors
14. ↑  Krooninen pankreaniitti (Arkistoitu – Internet Archive)
15. ↑  Kännäys lisää tupakoijan keuhkosyöpäriskiä[vanhentunut linkki]
16. ↑  Drinking Alcohol and Cancer Risk (Arkistoitu – Internet Archive)
17. ↑  Renal Cancer, Alcohol Linked